Diari Oficial de la Generalitat Valenciana


Sumari del DOGV 3809, del 07-08-2000 (2000/6574)

ACORD de 25 de juliol de 2000, del Govern Valencià, pel qual es concedeixen ajudes als ajuntaments de la Comunitat Valenciana, per a despeses de funcionament dels Jutjats de Pau en l'exercici 2000.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3809

Data del DOGV
:   07-08-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6574


Organisme emissor
:   Conselleria de Justícia i Administracions Públiques

Tipus de document
:   Acord

ACORD de 25 de juliol de 2000, del Govern Valencià, pel qual es concedeixen ajudes als ajuntaments de la Comunitat Valenciana, per a despeses de funcionament dels Jutjats de Pau en l'exercici 2000. [2000/X6574]
  
El Govern Valencià, en la reunió del dia 25 de juliol de 2000, adoptà l'acord següent:
  
I. Pel Reial Decret 293/1995, de 24 de febrer, van ser transferides a la Generalitat Valenciana les competències en matèria de provisió de mitjans materials i econòmics per al funcionament de l'administració de Justícia a la Comunitat Valenciana.
  
L'esmentat traspàs de competències va suposar l'assumpció, per part d'aquesta Administració Autonòmica, de determinades funcions que la normativa atribueix amb caràcter general al Govern de l'Estat, i que, d'acord amb el que estableix l'article 39 de l'Estatut d'Autonomia de la Comunitat Valenciana i l'article de la 37.3 de la Llei Orgànica del Poder Judicial, corresponen a les Comunitats Autònomes a les quals s'haja transferit la gestió en matèria de recursos materials i econòmics per al funcionament de l'administració de Justícia.
  
Per això, la Generalitat Valenciana, a través dels seus pressupostos, ha de fer efectiva la previsió continguda en l'article 52 de la Llei 38/1988, de 28 de desembre, de Demarcació i Planta Judicial i, per tant, li correspon establir un crèdit per a subvencionar als ajuntaments per les despeses que suporten derivades del funcionament dels jutjats de pau, subvenció que serà modulada en funció del nombre d'habitants de dret del municipi.
  
Aquesta previsió s'ha materialitzat en els Pressupostos de la Generalitat Valenciana per a l'any 2000, aprovats per la Llei 10/1999, de 30 de desembre, en haver-se consignat 16.726.397 pessetes (equivalents a 511.701,70 euros), de les quals 44.488.629 pessetes (equivalents a 510.746,10 euros) estan efectivament disponibles, en la secció 07, servei 02, programa 141,10 (Administració de Justícia), capítol IV; crèdit suficient per a l'esmentada finalitat.
  
II. L'article 45 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, estableix que, amb caràcter general, la concessió d'ajudes i subvencions amb càrrec als crèdits consignats en els pressupostos de la Generalitat Valenciana ho seran d'acord als criteris de publicitat, concurrència i objectivitat. Tot i això, el mateix article 45 preveu certes excepcions a aquest règim general, entre les quals, l'apartat d), parla de les ajudes a les quals no són aplicables els principis de publicitat i concurrència.
  
La concessió d'ajudes als ajuntaments per a les despeses de funcionament ocasionats pels jutjats de pau, és un supòsit en el qual resulta d'aplicació la indicada excepció, ja que les ajudes són concedides a tots els ajuntaments dels municipis on hi ha la seu d'un jutjat de pau, i són concedides per l'import corresponent al tram de població de dret que s'ubica en el municipi, segons que disposa l'article 52 de la Llei de Demarcació i Planta Judicial.
  
III. La Conselleria de Justícia i Administracions Públiques ha proposat la distribució de la totalitat del crèdit disponible per a aquesta finalitat, segons el barem que s'inclou en aquest acord; distribució que ha sigut feta en atenció al volum de població de dret de la totalitat dels municipis afectats, segons dades de l'Institut Nacional d'Estadística.
  
IV. La competència en matèria de justícia ha sigut atribuïda a la Conselleria de Justícia i Administracions Públiques, segons el que disposa el Decret 91/1999, de 30 de juliol, pel qual s'aprovà el Reglament Orgànic i Funcional de la Conselleria, per la qual cosa a aquest departament, a través de la Direcció General de Justícia, li correspon gestionar el repartiment de les ajudes.
  
D'altra banda, l'esmentat article 45.d) de la Llei d'Hisenda Pública estableix que aquest tipus de subvencions hauran de ser concedides per acord motivat del Govern Valencià.
  
V. Tenint en compte la naturalesa de les despeses a les quals seran destinades les ajudes que es pretenen concedir, les quantitats de les quals oscil·len entre 50.000 i 421.384 pessetes (300,51 i 2.532,57 euros), i que el seu lliurament fraccionat dificultaria la gestió i impediria la seua efectivitat, és procedent autoritzar l'abonament íntegre de les ajudes.
  
L'article 47 bis.1.c) del Text Refós de la Llei d'Hisenda Pública de la Generalitat Valenciana estableix que, en els supòsits de transferències corrents, la modificació a l'alça dels percentatges d'avanços establert en l'apartat a) requerirà, per a cada supòsit, acord motivat del Govern Valencià; i, en el present cas, cal avançar la totalitat de les subvencions.
  
Per tot això, en virtut de les atribucions conferides per la Llei 5/1983, de 30 de desembre, de Govern Valencià, i de conformitat amb el que estableix l'article 45.d) de la Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, a proposta del conseller de Justícia i Administracions Públiques, el Govern Valencià
  
ACORDA
  
Primer
  
Concedir ajudes a tots els ajuntaments de la Comunitat Valenciana en els quals tinga la seu un jutjat de pau.
  
La quantia de les ajudes serà calculada, en cada cas, en funció del tram de població en la qual estiga inclòs cada municipi en l'annex, i s'assignarà l'import corresponent, segons el barem regulat en aquest punt.
  
La distribució del crèdit disponible es farà en funció de les dades de població de dret facilitats per l'INE (dades de població a 1 de maig de 1998), i de conformitat amb el barem següent:
  
Tram Població Import (pessetes/euros)
  
1 de 0 a 499 habitants 50.000/300,51
  
2 de 500 a 1.000 habitants 90.000/540,91
  
3 de 1.001 a 3.000 habitants 160.000/961,62
  
4 de 3.001 a 7.000 habitants 280.000/1.682,83
  
5 de 7.001 a 15.000 habitants 415.000/2.494,20
  
6 de 15.001 en avant 421.384/2.532,57
  
Segon
  
Modificar a l'alça els percentatges d'avanços previst en l'article 47 bis.1.c) de la Llei d'Hisenda Pública de la Generalitat Valenciana i, en conseqüència, autoritzar l'avanç del cent per cent de la quantitat de 44.510.775 PTA (equivalents a 510.746,10 euros) destinades a subvencionar les despeses de funcionament dels jutjats de pau durant l'exercici 2000, quantitat que serà lliurada en els termes establierts pel present Acord.
  
Tercer
  
Els beneficiaris hauran de justificar el compliment de la finalitat per a la qual es concedeix la subvenció. Per a això hauran de remetre a la Conselleria de Justícia i Administracions Públiques, Direcció General de Justícia (Historiador Chabàs núm. 2, 46868 València), dins dels dos primers mesos de l'any 2001, certificat del secretari de la Corporació acreditatiu de la manera en què ha sigut invertit l'import de la subvenció.
  
Quart
  
Per Acord del Govern Valencià, de 17 de maig de 1999 (DOGV número 3.502, de 25 de maig de 1999), s'aprovà el repartiment de subvencions corresponents a l'exercici 1999. Per no haver justificat el mode en què ha sigut invertida la quantitat percebuda com a subvenció de l'any 1998, queden revocades les subvencions que, en l'esmentat Acord, foren concedides als ajuntaments de Llanera de Ranes (159.000 PTA), Lugar Nuevo de la Corona (49.500 PTA), Montroy (159.000 PTA), Arañuel (49.500 PTA), Herbés (49.500 PTA), Ludiente (49.500 PTA), Sarratella (49.500 PTA) i Zucaina (49.500 PTA).
  
Tot això de conformitat amb el que estableix l'apartat 2.1 de l'article 7 del Decret 179/1994, de 9 d'agost, del Govern Valencià (DOGV número 2.352, de 23 de setembre de 1994), per haver decaigut els esmentats ajuntaments en el seu dret.
  
Contra el present acord podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de la seua publicació. Tot això de conformitat amb el que estableixen els articles 10, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 25 de juliol de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
IV. ADMINISTRACIÓ DE JUSTÍCIA
  
a) EDICTES I CÈDULES DE NOTIFICACIÓ